Allerede ved udgangen af 1997 - altså bare halvandet år senere - var der mere end 3000 KIA-modeller på de danske veje, og det tal er steget støt siden da. I dag er der godt 105.000 eksemplarer indregistreret herhjemme.
Med introduktionen af KIA Sorento og KIA Picanto få år inde i det nye årtusinde begyndte danskerne - og for den sags skyld resten af verden - at få øjnene op for det sydkoreanske mærke, der altså deler moderselskab med Hyundai.
Nu har mærket været en del af det danske bilmarked i tæt på 25 år, og lige siden entreen har KIA vakt stor opmærksomhed i branchen.
Da den iøjnefaldende og store Sorento blev kørt i stilling i 2002 fik det mange eksperter til at komme med ros, og da den to år senere blev fulgt op af den lille Picanto, var det med til at ændre både motorjournalisternes - og bilkøbernes - syn på KIA.